Vita:Széles Tamás

message: Megállapodásunk értelmében nem tüntetjük fel külön a szinkronszínész cimkét, hasonlóan a filmszínészhez amit szintén nem jelölünk külön. Abban az esetben van értelme a szinkronszínész cimke használatának, ha az illető művész kizárólag ezen a területen működik. A főiskolát végzetteknél ez biztos nem lehet így.
A főiskola egyébként csak 2000 -óta egyetem. Az intézmény névváltozásai a következők:
* 1865. január 2-án alapították Színészeti Tanoda néven,
* 1885-től Országos Színésziskola,
* 1887-től Országos Magyar Királyi Zene- és Színművészeti Akadémia,
* 1893-tól Országos Magyar Királyi Színművészeti Akadémia,
* 1919-től Színművészeti Főiskola,
* 1948-tól Országos Magyar Színművészeti Főiskola,
* 1949-től Színház és Filmművészeti Főiskola,
* 2000. január 1-től Színház és Filmművészeti Egyetem.
– Kispados vita 2010. június 16., 09:46 (CEST)

message: Egy 1964-es kiadású könyv hogy a fenében lehet forrás egy 1973-ban született ember szócikkéhez??? – Ary vita 2010. június 16., 13:59 (CEST)
Bocs, csak külső hivatkozás, de az is minek. – Ary vita 2010. június 16., 14:01 (CEST)
*Alapjában véve igazad van. A főiskola névváltásait akartam ezzel a forrással is dokumentálni, mivel a cikkben egyetem szerepelt. 
replies: text: Kivettem és ideszúrom:

text: A százéves Színésziskola.  Szerkesztette: Csillag Ilona. Magvető Kiadó, 1964 Ma 244-1-6466.

text: Egyébként a Színház- és Filmművészeti Egyetem szócikkében is megtalálható ugyanez. Ennek ellenére sok a hibás meghatározás.
– Kispados vita 2010. június 16., 14:58 (CEST)
thread_title:  1964 

message: Nem értem, hogy miért kellene törölni Széles Tamás színművész életének azon részét, amikor pap lett? Szerintem az is hozzátartozik az életéhez amellett, hogy színész és szinkronszínész.
– Cakesam vita 2013. október 3., 15:22 (CEST)
Az "Életpályája" szakaszból egy részt szeptember 28-án töröltek. Megnéztem a szócikk végén feltüntetett forrásokat: egyikben sincs említés arról, amiről a törölt szövegrész szól. Ezért szerintem a törlés indokolt.
Válasz Cakesam-nak: Sok minden hozzátartozik egy ember életéhez. Ami ezek közül fontos és van is róla megbízható forrás, az része lehet egy szócikknek. Ha ismersz ilyen megbízható, publikus forrást, kérlek, tüntesd fel a szócikk végén. Ebben az esetben a törölt rész természetesen visszaállítható. --Vadaro vita 2013. október 26., 16:16 (CEST)
thread_title:  Miért kellene törölni? 

message: Nyilvánvaló, hogy Széles Tamásról a lehető legtöbbet legpontosabban Széles Tamás tudhat.
De azért jó lenne odafigyelni a forrásokra is az ellenőrizhetőség érdekében. MZ/X vita 2019. augusztus 30., 21:18 (CEST)
replies: text: Kedves Jzana, nagyon megtisztelő, hogy szerkesztik a wiki-t rólam! Nyilván nem Önnek kellene válaszolnom, de nem tudom, hogy kinek jelezhetném a bajaimat, ezért találomra Önnek írok. Sajnos a jelenlegi információk egy része teljesen pontatlan. 2019-ben lemondtam a püspökségről, és azóta a Scrantoni Unió (https://en.wikipedia.org/wiki/Union_of_Scranton) magyarországi papja vagyok, vagyis többé nem látok el püspöki teendőket és nincs ilyen beosztásom. Egyházunk magyar oldala: www.okatolikus.hu. Sajnos a Scrantoni Unióról nincs magyar nyelvű lap és többnyire összekeverik az Uttrechti Unióval. Én nem tudom, hogyan kell szerkeszteni az oldalt, ezért megköszönném, ha segítene kijavítani. Hálás köszönettel és üdvözlettel, Széles Tamás 2001:4C4D:1FC8:8800:C8B5:1749:2263:5DEE (vita) 2022. február 17., 19:39 (CET)
thread_title:  Önmaga önmagáról?